Turistička zajednica Bilogora – Bjelovar kao organizator manifestacije „**BOŽIĆ U BJELOVARU 2016“** objavljuje

**NATJEČAJ**

**za davanje u zakup lokacija i kućica za obavljanje ugostiteljske djelatnosti i usluga zabavnih sadržaja**

Predmet javnog natječaja je davanje u zakup lokacija i kućica za obavljanje ugostiteljske djelatnosti i usluga zabavnih sadržaja na manifestaciji **„BOŽIĆ U BJELOVARU 2016“** (Bjelovar 09.12.2016.-01.01.2017.)**.** Natječaj se provodi podnošenjem pismene ponude, a za sljedeće lokacije i pod sljedećim uvjetima:

**UGOSTITELJSKE DJELATNOSTI**

**1**. Na Natječaj za obavljanje ugostiteljskih usluga na manifestaciji **„BOŽIĆ U BJELOVARU 2016“.**  mogu se prijaviti sve fizičke i pravne osobe s odgovarajućom registracijom i rješenjem za obavljanje ugostiteljske djelatnosti uz posebnu suglasnost i Uvjete za pružanje ugostiteljskih usluga na otvorenom, a u skladu sa Zakonom i pripadajućim pravilnicima s područja Republike Hrvatske.

**2.** Prednost imaju ugostitelji s područja TZ Bilogora - Bjelovar s dokazanom kvalitetom i ugostiteljskim iskustvom te maštovitom ponudom hrane i pića primjerenoj koncepciji manifestacije, te oni koji su do sada sudjelovali svojom ponudom na manifestaciji „Advent u biskupskom gradu Bjelovaru“.

**3.** Ugostiteljski objekt s ponudom hrane obavezan je nuditi barem 3 prigodna jela (kupus, kobasice, fritule, ostali blagdanski kolači ili slastice) i 3 prigodna napitka (kuhano vino, topla čokolada, alkoholna pića, čajevi). Ovaj uvjet ne odnosi se na ugostitelje koji unajmljuju prostor za usluge pečenja i prodaje langoša, fritula, palačinki i sl.

**4.** Ugostitelj čija se ponuda neće temeljiti na pripremanju i usluživanju hrane uz piće, obvezan je nuditi barem 3 prigodna napitka (kuhano vino, topla čokolada, alkoholna pića, čajevi).

**5**. Na ugostiteljskim lokacijama nije dozvoljeno postavljati šatore za prostor usluživanja, a ugostiteljski objekti moraju imati barem deset barskih stolova bez stolica.

**6.** Ugostiteljima koji unajmljuju prostor za usluge pečenja i prodaje langoša, fritula, palačinki i sl.(20 m²) zabranjeno je postavljanje barskih stolova ili bilo kakvih drugih objekata koji bi služili kao prostor za konzumiranje hrane i pića.

**7.** Svaki ugostitelj kojem se temeljem Natječaja dodijeli ugostiteljski prostor na manifestaciji „Božić u Bjelovaru 2016“. i o tome dobije pisanu obavijest i ugovor, dužan je akontaciju u iznosu od 50% uplatiti na račun TZ Bilogora - Bjelovar najkasnije do 15. studenog 2016.godine, a navedeni iznos bit će uračunat u završni obračun nakon obavljenog i priloženog završnog računa prometa na manifestaciji, a u skladu s jednim od dva ponuđena modela plaćanja koji je dogovoren.

**8.** Zakupnici predmetnih površina najma nemaju pravo dodijeljeni prostor za obavljanje ugostiteljskih usluga na manifestaciji ustupiti drugoj fizičkoj ili pravnoj osobi u podnajam, ali se zbog što kvalitetnije usluge mogu udružiti, s tim da je nositelj ponude isključivo pravna ili fizička osoba koja se i prijavila na Natječaj i ista se smatra odgovornim za poštivanje uvjeta iz Natječaja .

**9**. Na svim zakupljenim prostorima neće biti dozvoljeno reproduciranje glazbe s razglasa ili sličnih audio uređaja. Također se ne dozvoljava se postavljanje televizijskih prijamnika radi praćenja bilo kakvog tv programa.

**10**. Radno vrijeme ugostitelja bit će u skladu s programom manifestacije Božić u Bjelovaru 2016.

Na manifestaciji Božić u Bjelovaru 2016. na Natječaju je u ponudi šest lokacija za obavljanje ugostiteljskih usluga:

**1. Trg Eugena Kvaternika - cca 120 m²** - **4.000,00 kn ili 15% prometa (hrana i piće)**

**2. Trg Eugena Kvaternika - cca 60 m² - 2.000,00 kn ili 15% prometa (piće)**

**3. Trg Eugena Kvaternika – cca 20 m² - 1.000,00 kn ili 15% prometa. (langoši, fritule, palačinke)**

**4. Trg Eugena Kvaternika – cca 20 m² - 1.000,00 kn ili 15% prometa. (langoši, fritule, palačinke)**

**5. Trg Eugena Kvaternika – cca 20 m² - 1.000,00 kn ili 15% prometa. (langoši, fritule, palačinke)**

**6. Trg Eugena Kvaternika – cca 20 m² - 1.000,00 kn ili 15% prometa. (langoši, fritule, palačinke)**

U cijenu su uračunati dovod električne energije i vode do ugostiteljskih prostora te troškovi istih. Transport opreme i uređenje prostora ugostitelji obavljaju u svojoj organizaciji i financiraju vlastitim sredstvima.

**ZABAVNI PARK**

Daje se u najam prostor za postavljanje zabavnog parka na Trgu Eugena Kvaternika u Bjelovaru (dužina zgrade BBR-a i dio na kamenčićima u parku), **cca** **200 m²** . Zabavni park može raditi od 9. prosinca (montaža 8. prosinca 2016. godine, a demontaža zabavnog parka mora biti završena do 19 sati, 2. siječnja 2017. godine).

Prostor se iznajmljuje jednoj fizičkoj ili pravnoj osobi registriranim za tu vrstu djelatnosti.

Početna cijena najma **2.500,00** **kn za sve dane trajanja manifestacije.**

Organizator osigurava priključak električne energije i troškove utroška el. energije.Sva eventualna oštećenja iznajmljene površine i štetu koju je svojim djelovanjem u tom smislu prouzročio, najmoprimac će popraviti i otkloniti ili platiti realne troškove njenog saniranja.

**NAČIN PROVOĐENJA NATJEČAJA**

Natječaj za zakup lokacija za izvođenje ugostiteljske djelatnosti na manifestaciji„BOŽIĆ U BJELOVARU 2016“ provodi se podnošenjem pismene ponude. Ponuda mora sadržavati:

1. Ispunjenu Prijavnicu za izvođenje ugostiteljske djelatnosti i usluga zabavnog parka na manifestaciji„BOŽIĆ U BJELOVARU 2016“ koja je sastavni dio ovog natječaja, a koja se može preuzeti s web stranice: [www.turizam-bilogorabjelovar.com](http://www.turizam-bilogorabjelovar.com). ili u Turističkoj zajednici Bilogora – Bjelovar (Trg Eugena Kvaternika 2, Bjelovar) radnim danom od 8 do 15 sati

2. Fotodokumentaciju sukladnu Prijavnici za izvođenje ugostiteljske djelatnosti i usluga zabavnog parka na manifestaciji„BOŽIĆ U BJELOVARU 2016“.

3. Pravne osobe - izvadak iz sudskog registra ili drugog odgovarajućeg registra države sjedišta gospodarskog subjekta, ne stariji od 30 dana, računajući od dana objave ovog natječaja.

4. Obrtnici - izvod iz obrtnog registra, obrtnica ili rješenje o upisu u obrtni registar države sjedišta obrtnika , ne stariji od 30 dana računajući od dana objave ovog natječaja.

5. Kopiju potpisnog kartona ili dokument koji izdaje nadležno tijelo kojim je vidljiva ovlaštena osoba/e za potpisivanje ugovora.

6. Ponudu jela s cijenama tj. detaljan opis predloženih usluga s cjelokupnom ponudom (vrsta hrane i pića s prijedlogom ugostiteljske ponude – meni).

**Rok za predaju prijava je 7.11.2016., a odabir zakupnika za sudjelovanje na manifestaciji izvršiti će se do 10. 11.2016.godine.**

Prijave se (s naznakom «Božić u Bjelovaru 2016.) dostavljaju:

* osobno: Turistička zajednica Bilogora - Bjelovar, Trg Eugena Kvaternika 2, radnim danom od 8 do 15 sati, a subotom od 8 do 12 sati
* poštom: Turistička zajednica Bilogora - Bjelovar, Trg Eugena Kvaternika 2, Bjelovar
* e-mail: akelek.tzbb@gmail.com

**Kriteriji za odabir najpovoljnije ponude:**

1. Najpovoljnijim ponuditeljem utvrđuje se ponuditelj koji uz ispunjavanje ostalih uvjeta iz natječaja, ponudi najviši iznos naknade za korištenje.
2. U slučaju da dva ili više ponuditelja, koji ispunjavaju uvjete iz natječaja, ponude jednaki iznos naknade za korištenje, pravo prvenstva ima ponuditelj čija je ponuda ranije zaprimljena u TZ Bilogora - Bjelovar.
3. Svi ponuditelji će o Odluci o odabiru biti obaviješteni pismeno u navedenom roku.